laion/Wikipedia-Exotic huggingface dataset:
דייב ווטל

דייב ווטל (באנגלית: Dave James Wottle;‏ נולד 7 באוגוסט 1950) הוא אתלט עבר אמריקאי, אלוף אולימפי (מינכן 1972) ושיאן עולם (1972–1973) בריצת 800 מטר. ווטל התפרסם בהשתתפות בתחרויות כשהוא חובש כובע מצחייה, וכן בטקטיקת ריצה ייחודית, שהתאפיינה בפיגור בריצה רוב הזמן, ועקיפת המתחרים בישורת האחרונה. דייב ווטל נולד ב-1950 בקנטון שבאוהיו ארצות הברית. כילד היה רזה וחלש, ובהמלצת הרופא החל לעסוק בספורט ולרוץ, ואז התגלה כישרונו. הוא למד היסטוריה במכללת "באולינג גרין סטייט" שבבאולינג גרין, אוהיו וסיים את התואר הראשון בשנת 1973. באליפות ארצות הברית שנערכה בסיאטל, וושינגטון באמצע יוני 1972 זכה ווטל במדליית זהב בריצת 800 מטר בתוצאה של 1.47.3 דקות, לפני ריק ווליוטר (1.47.5 דקות) וריק בראון (1.47.6 דקות). שבועיים לאחר מכן, במבחנים האמריקאים לאולימפיאדת מינכן שנערכו יוג'ין, אורגון ב-1 ביולי זכה במדליית זהב בריצת 800 מטר תוך השוואת השיא העולמי של פיטר סנל מניו זילנד וראלף דובל מאוסטרליה בתוצאה של 1.44.3 דקות, לפני ריק ווליוטר (1:45.0 דקות) וקן סוונסון (1:45.1 דקות). נוסף לכך, זכה ווטל במדליית כסף בריצת 1500 מטר בתוצאה של 3:42.3 דקות אחרי ג'ים ראיין (3:41.5 דקות) ולפני בוב וילר (3:42.4 דקות). במשחקים האולימפיים עצמם זכה במדליית זהב בריצת 800 מטר בתוצאה של 1:45.86 דקות, לפני יבגני ארז'נוב מברית המועצות (1:45.89 דקות) ומייק בויט מקניה (1:46.01 דקות). לאורך רוב המירוץ השתרך ווטל מאחור, אולם לאחר כ-500 מטר הגביר את קצב ריצתו, עקף את כל הרצים וסיים ראשון. בנוסף סיים ווטל במקום ה-14 בריצת 1500 מטר בתוצאה של 3:41.6 דקות. כובע מצחייה הפך לסימן ההיכר של ווטל והוא חבש אותו בכל ריצותיו, בצעירותו חבש את הכובע כדי לאסוף את שערו הארוך אך בהמשך הקריירה ראה בו סימן למזל טוב. ב-1974 הפך ווטל לאתלט מקצועי אולם לאחר זמן קצר פרש מפעילות. ב-1975 מונה למאמן ריצה במכללת וולש באוהיו וב-1977 מונה למאמן אתלטיקה במכללת בטאני שבוירג'יניה המערבית. החל מ-1983 מילא ווטל תפקיד של דיקן לטיפול בתמיכות וסיוע כלכלי לסטודנטים נזקקים במכללת "רודס" שבממפיס שבטנסי, תפקיד אותו מילא עד שנת 2012. בהמשך הוא מילא תפקידי סגן נשיא במכללת "מילספס" בג'קסון מיסיסיפי ובמכללת "ווסליין" שבאוהיו. ריצת 800 מטר: 1:44.3 דקות (1972), שיא עולם בעבר ריצת 1500 מטר: 3:36.2 דקות ריצת מייל: 3:53.3 דקות מדיה וקבצים בנושא דייב ווטל בוויקישיתוף דייב ווטל, באתר olympedia.org דייב ווטל, באתר התאחדות האתלטיקה הבין-לאומית דייב ווטל, באתר Track and Field (גברים) דייב ווטל-ניצחון דרמטי בגמר אולימפי-מינכן 1972 באתר טיים (אורכב) ישראל רוזנבלט, דייב ווטל - "היצ'קוק של מסלול האתלטיקה", מעריב, 3 בספטמבר 1972 ניצחון דייב ווטל בגמר ריצת 800 מטר באולימיאדת מינכן 1972, סרטון באתר יוטיוב ניצחון דייב ווטל בגמר ריצת 800 מטר באולימיאדת מינכן 1972, סרטון באתר יוטיוב דייב ווטל, באתר אנציקלופדיה בריטניקה (באנגלית)
אגורה (ישיבה)

אגורה (נקראת בציבור ישיבה מזרחית; ביפנית: 胡坐; מבוטא: Agura) הוא מונח יפני המתאר תנוחת ישיבה ייחודית. בתנוחה זו, הישבן מונח על הרצפה (או על כרית שעל הרצפה) והרגליים משולבות כלפי חוץ, כאשר הברכיים כפופות וכל רגל חוצה את הרגל השנייה מלמטה. ביפן, תנוחה זו נחשבת חלופה לא פורמלית לתנוחת ה"סייזה" (אנ') (正座) עבור גברים. בעבר נתפסה תנוחת ה"אגורה" לתנוחת ישיבה לא מנומסת עבור נשים, בעיקר כאשר הן היו לבושות בבגד הקימונו הטרום-מודרני, כאשר הבגדים התחתונים היו חשופים, ואילו נשים בדרך כלל לא לבשו בגדים תחתונים, לעומת הגברים, שבנסיבות מסוימות נהגו להופיע בציבור לבושים בבגדים תחתונים בלבד, לדוגמה ב"פונדושי" (אנ') (ふんどし). מדיה וקבצים בנושא אגורה בוויקישיתוף
סבע

סבע היא מילה בערבית שפירושה הוא הספרה שבע, שנחשבת למספר טיפולוגי. ישנם אנשים דוברי ערבית שזהו שם משפחתם. האם התכוונתם ל... אברהם סבע – רב יהודי ספרדי, ממגורשי ספרד. אחמד סבע – כדורגלן עבר ערבי-ישראלי. דיא סבע – כדורגלן ערבי-ישראלי. שבת (פירושונים) שבתי
זאוריה

זאוריה (שם מדעי: Sauria) היא קבוצת זוחלים ששייכת לקבוצת הדיאפסידה. קבוצה זו התפתחה בתקופת הפרם מראשוני הדיאפסידים והיא כוללת בתוכה את מרבית הזוחלים המודרניים (למעט אולי הצבים) וכן את מיני העופות והדינוזאורים השייכים לקבוצת הארכוזאורים. חלק מבני הקבוצה התפתחו למינים ימיים ואחרים הפכו לקשקשאים המודרניים וקרוביהם הספנודוניים. בעבר השתמשו בשם המדעי של הקבוצה בשביל תת-סדרת הלטאות. בהמשך השם הושאל לשם קבוצה גדולה יותר של זוחלים. קבוצה דמויי לפידוזאורים (Lepidosauromorpha או Ankylopoda) משפחה קואהנאוזאוריים (Kuehneosauridae) - נכחדה קבוצה לפידוזאוריה (Lepidosauria) סדרה קשקשאים (Squamata) סדרה מחודקי ראש (Rhynchocephalia) קבוצה Pantestudines? קבוצה זאורופטריגיים (Sauropterygia) - נכחדה קבוצה טסטודינטה (Testudinata)? קבוצה ארכוזאורומורפה (Archosauromorpha) סדרה כוריסטודרה (Choristodera) - נכחדה סדרה פרוטורוזאוריה (Protorosauria) - נכחדה קבוצה דריפנוזאורומורפה (Drepanosauromorpha)? - נכחדה. בה הלונגיסקואמה והצלורוזאוראווס משפחה שרוביפטריגיים (Sharovipterygidae)? - נכחדה משפחה תניסתרופאיים (Tanystropheidae) - נכחדה קבוצה Crocopoda קבוצה Allokotosauria - נכחדה משפחה אזנדוזאוריים (Azendohsauridae) סדרה טרילופוזאוריה (Trilophosauria) סדרה רינצ'וזאוריה (Rhynchosauria) - נכחדה משפחה פרולצרטיים (Prolacertidae) - נכחדה קבוצה דמויי-ארכוזאורים (Archosauriformes) קבוצה ארכוזאוריה (Archosauria) זוחלים מדיה וקבצים בנושא זאוריה בוויקישיתוף זאוריה, באתר ITIS (באנגלית) זאוריה, באתר האנציקלופדיה של החיים (באנגלית)
מזרח אגדר

מזרח אגדר (או אוסט-אגדר; בנורווגית: Aust-Agder) היה אחד מ-18 מחוזות נורווגיה. למחוז גבול משותף עם המחוזות טלמרק, רוגלנד ומערב אגדר. מזרח אגדר היה המחוז ה-14 הגדול ביותר מבחינת שטח ושטחו היה 9,212 קמ"ר. ב-1 בינואר 2020, המחוז אוחד עם מערב אגדר, ונוצר מחוז אגדר. נכון ל-2019 מתגוררים במחוז 117,655 תושבים, המהווים כ-2.2% מאוכלוסיית נורווגיה. מרכזו המנהלי של המחוז היה העיר ארנדל. המחוז כלל את האיים טרומויה, חיסויה, ג'וסטויה וסנדויה. פנים המחוז מקיף את הרובע המסורתי סטסדל, דרכו זורם הנהר אוטרה לחוף. עד שנת 1919 שמו של המחוז היה נדנס אמט. המחוז נקרא על שם חוות נדנס (Norden Niðarnes) הישנה, מכיוון שזה היה מקום מושבו של האמטמן (מושל המחוז). המילה "נדנס" היא הלחם של שתי מילים, ניד ונס. ניד (המכונה כיום נידלבה) הוא נהר במחוז ופירוש המילה נס הוא "היבשה". פירוש שמו של הנהר אינו ידוע. הסמל הוא מהעת החדשה. הוא נוצר ב-12 בדצמבר 1958. הוא מציג שני פסי זהב אופקיים על רקע אדום. הם מסמלים את סחר העצים של עפרות הברזל שהיו חשובים לצמיחתה של מזרח אגדר. מערכת הנפות, או הקומונר, הוקמה בנורווגיה בשנת 1837, על בסיס קהילות שהיו קיימות בעבר. נורווגיה נמסרה לשוודיה על ידי דנמרק בשנת 1814, בה היא מרדה מיד וזכתה בשלטון העצמי, אם כי עדיין הייתה חלק משוודיה. בשנת 1905 הכריזה נורווגיה על עצמאות מוחלטת. בינתיים, ככל שהתקדמו השנים, הנפות לא נשארו זהות, הוקמו חדשות, ישנות התפרקו והקרקע הועברה לשלטונות אחרים. מאז שנות ה-90, מזרח אגדר חולקה ל-15 נפות: במזרח אגדר יש חמש ערים: ארנדל גרימסטאד ריזור לילאנד טוודסטרנד אגם בוטן מדיה וקבצים בנושא מזרח אגדר בוויקישיתוף אתר האינטרנט הרשמי של מזרח אגדר Oluf Rygh, Norske gaardnavne, 1905. (בדנית) , www.heraldry-wiki.com (באנגלית)
מערב אגדר

מערב אגדר (או וסט-אגדר; בנורווגית: Vest-Agder) היה אחד מ-18 המחוזות (בנורווגית: fylke) בנורווגיה עד ל-1 בינואר 2020, אז הוא מוזג עם מזרח אגדר והפך לחלק ממחוז אגדר. נכון ל-2016 יש במחוז 182,701 תושבים, כ-3.5% מכלל אוכלוסיית נורווגיה. שטח המחוז הוא כ-7,277 קמ"ר. מרכזו המנהלי של המחוז שוכן בעיר הגדולה ביותר במחוז, קריסטיאנסנד. ספנות, מסחר ותיירות הם מקורות הכלכלה העיקריים במחוז. מערב אגדר מייצא יוצר מוצרים לשווקים שונים בעולם מאשר רוב המחוזות. נושא בין-לאומי אחר הקשור למחוז הוא ההגירה ההמונית מצפון אמריקה למחוז שהחלה להתרחש החל משנות ה-50 של המאה ה-20, כתוצאה מההתפתחות הכלכלית שהתרחשה בכל חלקיה של נורווגיה החל גל הגירה בעיקר בערים קוונסדל ופרסונד. שתי הערים שומרות על קשרים תרבותיים חזקים עם ערים אחרות בארצות הברית. עד שנת 1919 נקרא המחוז "אמט ליסטר ומנדל" על שם שני ה"לנים" ליסטר ומנדל. פרק זה לוקה בחסר. אנא תרמו לוויקיפדיה והשלימו אותו. הסמל הוא מהעת החדשה. הוא נוצר ב-12 בדצמבר 1958. הוא מציג עץ אלון בצהוב על רקע ירוק, המייצג את הטבע העשיר באזור. מערב אגדר הוא החלק הדרום-מערבי ביותר של המחוז הנוכחי אגדר, המשתרע על פני היבשה מהים הצפוני ועד לשוליה הדרומיים של סטסדלן. המחוז מוקף בשרשרת ההרים סטיטסטונהיין. הוא כולל את הנקודה הדרומית ביותר של המדינה כולה, את האי פייסן מדרום למנדל, ואת החלק הדרומי ביותר של נורווגיה, לינדסנס. השטח שם הררי מאוד. מהחוף ישנם שישה עמקים המשתרעים צפונה אל המחוז: אודנדלן, לינגדלן, קווינסדלן, מנדלן, סירדלן ואוטראדלן. רובו של המחוז שוכן לאורך החוף, כולל העיירות קריסטיאנסאנד, מנדל, פלפקפיורד ופרסונד. החלק הצפוני של המחוז הוא הררי ומיושב בדלילות, ואילו המישור והעמקים המרכזיים משמשים למרעה של בקר וכבשים. מכיוון שזרם המפרץ נוגע בחופי מערב אגדר, הוא מכונה גם "הריביירה הנורווגית", ואגדר בכללותו מכונה גם "קליפורניה של נורווגיה". במאה ה16, ספינות סוחר הולנדיות החלו לבקר בנמלים בדרום נורווגיה כדי לרכוש סלמון וסחורות אחרות. זמן קצר לאחר מכן החל ייצוא העץ, שכן אלון מדרום נורווגיה היה מתאים במיוחד לבניית ספינות. עם התפתחות הולנד במאה ה-17, היא החלה לסבול ממחסור קשה בעבודה, ומשפחות רבות ממערב אגדר היגרו להולנד, במיוחד לאזורי החוף. במאה ה19 התחילה ההגירה לארצות הברית. אחד הגורמים החשובים והמשפיעים ביותר להגירה זו היה הופעתן של ספינות קיטור. בעוד שמזרח אגדר ומערב אגדר היו בעלי עמדות חזקות מאוד בייצור ותיקון של ספינות מפרש, המעבר לספינות קיטור הביא לתקופות קשות מאוד לתעשייה זו. ההגירה לארצות הברית הייתה אמצעי לברוח מהאבטלה הגבוהה שבאה בעקבותיה. ב-1 בינואר 1838 חולקו כל המחוזות ליחידות אדמיניסטרטיביות מקומיות שלכל אחת מהן ממשלות משלהן. מספרן וגבולותיהן של נפות אלה התבססו על קהילות כנסיית נורווגיה. עם הזמן מספרם ומיקומם השתנו, וכיום יש 15 נפות במערב אגדר. נפת אסלר הייתה חלק מהמחוז הסמוך מזרח אגדר עד שנת 1880, אז הועברה למערב אגדר. אלין פארסונד פלפקפיורד קריסטיאנסנד לינגדאל מנדל מזרח אגדר אגדר מדיה וקבצים בנושא מערב אגדר בוויקישיתוף אתר האינטרנט הרשמי של מערב אגדר (בנורווגית) , archive.is, ‏2012-05-26 "סמל עירוני (אורכב 19.04.2008 בארכיון Wayback Machine)". דגלי העולם. 28 ביוני 2002. אוחזר 28 בספטמבר 2008. Ancestors from Norway - Vest-Agder genealogy resources, homepages.rootsweb.com
טרוורסודונטיים

טרוורסודונטיים (שם מדעי: Traversodontidae) היא משפחה של דמויי יונקים מתת-סדרת הקיינודונטיים שבקבוצת הסינאפסידה שחיו בעידן המזוזואיקון. הם נכחדו בתחילת תור היורה. מאובני הסוגים נמצאו בין אפריקה לאמריקה הדרומית בעיקר, אך גם באירופה ואמריקה הצפונית, שם ככל הנראה היו ימים והיצורים שחיו שם עברו גמדות איים. יצורים אלה נראו כמו יונקים קטנים יחסית ובעלי כסות פרווה. רובם היו אוכלי כל אך היו בעלי ניבים מגודלים ולסתות קצרות. בניגוד ליונקים רגילים הם הטילו ביצים, היו בעלי גפיים רחוקות מעמוד השדרה ולא יכלו לשמור על חום גופם. סוג Andescynodon סוג Pascualgnathus סוג ארקטוטרוורסודון (Arctotraversodon) סוג בוראוגומפודון (Boreogomphodon) סוג Nanogomphodon תת-משפחה Massetognathinae סוג Massetognathus סוג Dadadon סוג Santacruzodon תת-משפחה Gomphodontosuchinae סוג Gomphodontosuchus סוג Menadon סוג Protuberum סוג אקסארטודון (Exaeretodon) סוג Scalenodontoides מדיה וקבצים בנושא טרוורסודונטיים בוויקישיתוף טרוורסודונטיים, באתר האנציקלופדיה של החיים (באנגלית) טרוורסודונטיים, באתר GBIF (באנגלית)
רוטיודון

רוטיודון (שם מדעי: Rutiodon; מילולית: "שן מקומטת") הוא סוג של זוחל דומה לתנין שחי בתור הטריאס במזרח אמריקה הצפונית. המאובנים נמצאו בניו יורק, ניו ג'רזי וצפון קרוליינה. למרות הדמיון החיצוני לתנין הוא השתייך לסדרה פייטוזאורים שלא קרובה לאף זוחל מודרני. מבני הסוג נמצאו 2 מינים. אורכו של זוחל זה הגיע ל-3-8 מטר והוא דמה במראהו לתנין גדול, עם לסת צרה כמו של גאביאל אך לעומת התנינים הקיימים היו לו פתחי נשימה בקצה הגולגולת, קרוב לעיניים. קצה הלסת העליונה שלו בלטה בקשת מעלה. גבו, זנבו וצלעותיו של התנין כוסו באוסטאודרם. ממבנה שיניו החדות אך הקטנות, נראה שהיה אוכל בעיקר דגים אך היה יכול גם לצוד בעלי חיים יבשתיים, כמו תנין רגיל. יצור זה היה מהגדולים שבטורפי הטריאס והיה יכול לתפוס בעל חיים איטי או לא זהיר ששתה בקרבתו. הוא נכחד כנראה לאחר שהתחרות עם הדינוזאורים הייתה קשה מדי. זוחל זה הופיע בסדרה כשהדינוזאורים שוטטו באמריקה. מדיה וקבצים בנושא רוטיודון בוויקישיתוף רוטיודון, באתר האנציקלופדיה של החיים (באנגלית) רוטיודון, באתר GBIF (באנגלית)
פייטוזאוריים

פייטוזאוריים (שם מדעי: Phytosauridae) היא משפחה של זוחלים נכחדים מקבוצת הזאוריה אשר חיו בסוף תור הטריאס עד תחילת היורה, בעידן המזוזואיקון. למרות מראם דמוי התנין הם אינם היו קרובים לתנינים או לאף זוחל מודרני. מאובני זוחלים פרימיטיבים אלה נמצאו באירופה, ארצות הברית, ברזיל, תאילנד, הודו, גרינלנד ומדגסקר. הם היו מכוסי אוסטאודרם ובעלי לסתות צרות מלאות שיניים מחודדות בדומה לתנינים וסברו שהיו אוכלי דגים, אם כי גיוונו בחיות יבשתיות. למרות דמיון הם לא היו קרובים לתנינים ולא השתייכו לארכוזאוריה, הקבוצה בה העופות, הדינוזאורים והתנינים, אף שהיו קרובים אליה. הדמיון לתנינים נובע מאבולוציה מתכנסת עקב אורח חיים דומה. בדומה לתנינים הם היו הטורפים העיקריים של הטריאס בארצות מוצאם. Angistorhinopsis Angistorhinus Arganarhinus Arribasuchus Belodon Brachysuchus Centemodon Coburgosuchus Diandongosuchus? Ebrachosuchus Francosuchus Leptosuchus Machaeroprosopus Mesorhinosuchus Mystriosuchus ניקרוזאורוס (Nicrosaurus) פלאורינוס (Paleorhinus) פרסוכוס (Parasuchus) Pravusuchus Promystriosuchus Protome Pseudopalatus רדונדזאורוס (Redondasaurus) רוטיודון (Rutiodon) סמילוסוכוס (Smilosuchus) מדיה וקבצים בנושא פייטוזאוריים בוויקישיתוף פייטוזאוריים, באתר האנציקלופדיה של החיים (באנגלית) פייטוזאוריים, באתר GBIF (באנגלית) פייטוזאוריים, באתר אנציקלופדיה בריטניקה (באנגלית)
פליקס צ'יסקדי

פליקס אנטואן צ'יסקדי צ'ילומבו (בצרפתית: Félix Antoine Tshisekedi Tshilombo; נולד ב-13 ביוני 1963) הוא פוליטיקאי קונגולזי ונשיא הרפובליקה הדמוקרטית של קונגו מאז 25 בינואר 2019. הוא כיהן כיושב ראש מפלגת "איגוד למען דמוקרטיה ותהליך סוציאלי" (אנ') (UDPS), מפלגת האופוזיציה הגדולה והוותיקה ביותר ברפובליקה הדמוקרטית של קונגו. פליקס הוא בנו של אטיין צ'יסקדי, שכיהן בעבר שלוש פעמים כראש ממשלת זאיר (שמה הקודם של הרפובליקה הדמוקרטית של קונגו) ושמילא במהלך תקופה את התפקיד של יושב ראש האופוזיציה. צ'יסקדי נולד בליאופולדוויל ב-1 ביוני 1963 למרתה ואטיאן – לימים ראש ממשלת זאיר. אביו הוא ממוצא לובה, קבוצה אתנית מעמי הבנטו. בנעוריו חי חיי תענוגות בעיר הבירה. כשאביו הקים את מפלגת האופוזיציה UPDS בראשית שנות השמונים בהתנגדותו למובוטו ססה סקו, נאלץ צ'יסקדי להתלוות לאביו למעצר בית בעיר הולדתו במרכז קאסאי. מהלך זה גם אילץ את פליקס לסיים את לימודיו. בשנת 1985 אישר מובוטי לו, לאימו ולאחיו לעזוב את קאסאי. לאחר מכן הלך פליקס להשתקע בבריסל, בלגיה, שם עבד בעבודות מזדמנות, נהנה מחיי הלילה התוססים והפך לפעיל מטעם UDPS. בצעירותו גר בישראל בקיבוץ להב שבנגב, במסגרת תוכנית של המרכז לשיתוף פעולה בינלאומי במשרד החוץ הישראלי. בשלהי 2008 מונה צ'יסקדי למזכ"ל מפלגת UDPS לענייני חוץ. בנובמבר 2011 קיבל מושב באספה הלאומית של קונגו, כשהוא מייצג את העיר מבוי-מאי במחוז קאסאי מזרח. במאי 2013 סירב לקבלת תפקיד של יועץ בוועדת הבחירות המרכזית באומרו שאינו רוצה להשהות את מהלך פעילותו הפוליטית, שכן ועדת הבחירות אינה ממנה חברים אשר חברים במרחב הפוליטי. בנובמבר 2016 מונה צ'יסקדי לסגן מזכ"ל UDPS. ב-31 במרץ 2018 נבחר להנהגת המפלגה לאחר מות אביו ב-1 בפברואר 2017. עוד באותו היום, נבחר על ידי מפלגתו להיות מועמד לנשיאות הרפובליקה הדמוקרטית של קונגו בבחירות שהתקיימו ב-30 בדצמבר 2018. ב-10 בינואר 2019 הוכרז כי צ'יסקדי נבחר לנשיא הרפובליקה הדמוקרטית של קונגו. הוא הביס את מנהיגי האופוזיציה האחרים, מרטין פיולו ועמנואל רמזאני שדארי, אשר נתמכו על ידי הנשיא הקודם ז'וזף קבילה שכיהן כנשיא במשך 18 שנה. אולם יריבו של צ'יסקדי בבחירות - פיולו, וכמו כן הכנסייה הקתולית, דחו את התוצאות בטענם כי חלק מהקולות זויפו, וכי לפי תוצאות ספירת הקולות מטעם הכנסייה הקתולית, יריבו של צ'יסקדי הוא המנצח בבחירות. מדיה וקבצים בנושא פליקס צ'יסקדי בוויקישיתוף אתר האינטרנט הרשמי של פליקס צ'יסקדי פליקס צ'יסקדי, ברשת החברתית אקס (טוויטר) האיש שאף אחד בארצו לא האמין שייבחר, הושבע לנשיא קונגו, באתר הארץ, 24 בינואר 2019 Congo Opposition Leaders Mull Unity Candidate for Delayed Vote, Bloomberg (באנגלית) Zaire: Predicament and Prospects, Williame, Jean-Claude, 1997, עמ' 3, ISBN 0-7881-7042-2 Herzog welcomes DRC President Félix Tshisekedi to Israel, באתר ג'רוזלם פוסט, 27 באוקטובר 2021 אי-פי, רויטרס, בניגוד לציפיות, מועמד האופוזיציה בקונגו ניצח בבחירות לנשיאות, באתר הארץ, 10 בינואר 2019 קונגו: אחד ממועמדי האופוזיציה הוכרז מנצח, אך יריבו טוען להפיכה, באתר וואלה
דסמטוסוכוס

דסמטוסוכוס (שם מדעי: Desmatosuchus; מיוונית: "תנין מחובר") הוא סוג של זוחל פרהיסטורי מקבוצת הארכוזאורים שהיה קרובו של האיטוזאורוס וחי בסוף הטריאס לפני כ-210–228 מיליון שנה. זוחל זה היה יבשתי ארבע-רגלי באורך 4.5 מטרים שהיה בעל ראש קטן וזיזים גדולים מעל עצמות השכם אשר נראו כמו קרניים ונועדו לגונן על היצור, בדומה לכמה אנקילוזאוריים. היצור כנראה היה צמחוני, אוכל כל או אפילו אוכל נמלים והיו לו שיניים קטנות, 5-6 בלסת מאחורי מקור רחב. לאורך הגב בלטו שורות זיזים קטנים יותר מאלה שעל השכם וגם הם עזרו להגן על היצור. ייתכן גם שהזיזים הגדולים אולי עזרו להרשים נקבות. הטורפים העיקריים בתקופתו היו מיני ארכוזאורים אחרים כמו הפוסטוסוכוס אך נמצאו עצמות של היצור בקרבת המאובנים של האחרון, כך שאולי הוא הצליח לטרוף אותו למרות השריון המרתיע. ייתכן שהיצור נע בלהקות אחרי מזון. זוחל זה הופיע בסדרה כשהדינוזאורים שוטטו באמריקה. מדיה וקבצים בנושא דסמטוסוכוס בוויקישיתוף דסמטוסוכוס, באתר GBIF (באנגלית)
איקרוזאורוס

איקרוזאורוס (שם מדעי: Icarosaurus; מילולית: "לטאת איקרוס") הוא סוג זוחל קדום מקבוצת הדיאפסידה שחי לפני כ-228 מיליון שנה בסוף הטריאס באמריקה הצפונית. מאוּבניו נמצאו ב-1966 בניו ג'רזי ונחקר בידי הפלאונטולוג אדווין ה. קולברט. המאובנים של היצור נלקחו תחילה אל המוזיאון האמריקאי לתולדות הטבע אך בהמשך ניתנו למכירה ב-167 אלף דולר. יצור זה הגיע לאורך 10 ס"מ והוא היה קרוב ללטאות ולספנודון הקיימים והוא היה בעל צלעות נמתחות, בדומה ללטאת הדרקון מדרום-מזרח אסיה. הוא קיבל את שמו על שם דמותו של איקרוס מהמיתולוגיה היוונית, אשר יחד עם אביו דדלוס הכינו לעצמם כנפיים משעווה, אך בהמשך הם נמסו והוא נפל למוות. בניגוד לעופות ולעטלפים, היצור לא יכל לעוף באופן מושלם אלא רק לדאות למרחקים קצרים באמצעות שימוש ברוח. הוא השתמש בכך כדי להימלט מטורפים. זוחל זה הופיע בסדרה כשהדינוזאורים שוטטו באמריקה. צלורוזאוראווס - סוג זוחל דומה קואהנאוזאורוס מדיה וקבצים בנושא איקרוזאורוס בוויקישיתוף איקרוזאורוס, באתר GBIF (באנגלית)
קומודקטילוס

קומודקטילוס (שם מדעי: Comodactylus) הוא סוג זוחל מעופף מסדרת הפטרוזאורים שחי בתקופת היורה העליון לפני כ-155 מיליון שנה. מאובני הפטרוזאור נמצאו בתצורת מוריסון שבוויומינג ב-1981. הפטרוזאור קרוי על שם רכס הרי קומו בלוף (Como Bluff) שבוויומינג. הסיומת "daktylos" משמעה - "אצבע". המין קרוי על שם החוקר ג'ון אוסטרום. כמה חוקרים רואים בטקסון זה מוטל בספק. פטרוזאור זה היה בעל קרבה לרמפורינקוס והוא הגיע למוטת כנפיים של 2.5 מטר. הוא היה בעל שורש כף יד הקרוב לאצבעות הארוכות אשר עליהן התבססו רצועות העור שהניעו את הגוף באוויר. לא נמצאו חלקים רבים ממנו ולכן קשה לדעת אם היה קרוב לפטרודקטיליים אך המראה מזכיר את מבנה גפיהם של הרמפורינקוסיים. אם הדבר נכון אז הוא הגילוי הראשון של בן הקבוצה הזו באמריקה. קומודקטילוס, באתר GBIF (באנגלית)
אנצ'יזאורוס

אנצ'יזאורוס (שם מדעי: Anchisaurus; משמעות השם: "קרוב ללטאה") הוא סוג של דינוזאור ארוך-צוואר שהיה שייך לקבוצת הפרוזאורופודים, מאבותיהם של הזאורופודים הענקיים. הוא חי לפני 195–200 מיליון שנה ברחבי אמריקה הצפונית. הוא נתגלה בחפירות בקונטיקט ב-1885 ותואר בידי החוקר עותניאל צ'ארלס מארש. תחילה סברו שמדובר בשרידי אדם, אך עקב ממדיהם הבינו שמדובר ביצור גדול יותר. בהמשך נמצאו עוד כמה שלדים, למשל בסין, לאחר שנחשבו לפרטי גיפוזאורוס. האנצ'יזאורוס היה זאורופוד קטן באורך 2.5–4 מטר ובמשקל של 20–32 קילוגרם. הוא היה בעל צוואר ורגליים ארוכים והיה מסוגל לעמוד זקוף ואף לרוץ כך. כפותיו היו בעלות טפרים כדי לעזור לו לתלוש עלים מענפי עצים ואולי להתגונן מטורפים. ליצור היו שיניים דקות דמויות מחטים איתם באמצעותם תלש עלי עצים, כמו מחטניים וציקסים. עלים אלו קשים לעיכול, דבר המסביר את הימצאם של גסטרוליתים בקיבתו. ישנם חוקרים שסוברים שהוא היה אף אוכל-כול שניזון מדי פעם מחיות קטנות. דינוזאור זה הופיע בסדרה כשהדינוזאורים שוטטו באמריקה שם נראה פרט אחד שנטרף על ידי דילופוזאורוס. בנוסף הוא מופיע במשחק פארק היורה 3: בניית פארק. מדיה וקבצים בנושא אנצ'יזאורוס בוויקישיתוף אנצ'יזאורוס, באתר האנציקלופדיה של החיים (באנגלית) אנצ'יזאורוס, באתר GBIF (באנגלית) Anchisaurus במדריך הדינוזאורים The Dino Directory של המוזיאון להיסטוריה של הטבע (לונדון)
זאורורניתולסט

זאורורניתולסט (שם מדעי: Saurornitholestes; מילולית: "לטאת-עוף שודדת") הוא סוג של דינוזאור טורף ממשפחת הדרומאוזאוריים אשר חי לפני כ-69–77 מיליון שנה בתור הקרטיקון. בסוג זה נמצאו 2 מינים: Saurornitholestes langstoni, אשר התגלה ב-1978 ו-Saurornitholestes sullivani אשר התגלה ב-2015. דינוזאור זה דמה במראהו לולוצירפטור או לדיינוניכוס וייתכן שהיה מכוסה בנוצות על גופו. הוא היה טורף דר-רגלי בעל טפרים דמויי-סכינים שנשלפו מרגליו. מראהו הזכיר מעט עוף ומכאן שמו. הוא הגיע לאורך 0.6 מטר, לאורך 1.8 מטר ולמשקל 10 ק"ג, קטן ביחס לקרוביו. בעבר סברו שהוא היה שייך למשפחת הטרודוניים, הקרובה לרפטורים. כיום הוא משויך לתת-משפחה Saurornitholestinae לצד האטרוסירפטור והבמבירפטור (Bambiraptor). זה היה דינוזאור צייד שחי בלהקות והתבסס על חוש הריח כדי למצוא את טרפו. המאובנים שלו נמצאו ברחבי אמריקה הצפונית מאלברטה עד ניו מקסיקו. חלק ממאובנים אלה השתמרו בצורה שלמה כמעט לגמרי. מדיה וקבצים בנושא זאורורניתולסט בוויקישיתוף זאורורניתולסט, באתר האנציקלופדיה של החיים (באנגלית) זאורורניתולסט, באתר GBIF (באנגלית)
אולסליסקה

אולסליסקה (בהונגרית: Olaszliszka, ובפי היהודים ליסקא) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית אולסליסקה קטנה מ-1,928 תושבים בשנת 1990 עד 1,617 תושבים בשנת 2022. במחצית הראשונה של המאה ה-18 הגיעה ליישוב משפחה יהודית ראשונה. לאור היות היישוב משופע בכרמים ובתעשיית יין מפותחת, הגיעו יהודים שעסקו במסחר ביין ששיווקו את סחורת היישוב גם לרוסיה ופולין. יהודים נוספים שהגיעו למקום היו בעלי מלאכה ופקידים. הקהילה החלה להיווסד בשנת 1810 ובתחילת המאה ה-19 הקימו בית כנסת, חברה קדישא, בית ספר, ישיבה ומוסדות סיוע לנזקקים. ביישוב הוקמה שושלת חסידות ליסקא על ידי הרב צבי הירש פרידמן שהקים בית מדרש ביישוב שמשך אליו עשרות תלמידים, בין תלמידיו היה גם ר' ישעיה'לה קערעסטירער שהיה משמשו וממשיך דרכו בקרסטיר. לאחר מותו נקבר הרב פרידמן באולסליסקה ותחתיו שימש ביישוב, חתנו הרב חיים פרידלנדר. בשנת 1942 גויסו מרבית הגברים היהודיים ביישוב עד גיל 42 לעבודות כפייה. בסוף אפריל 1944, לאחר הכיבוש הגרמני, הועברו כל יתר היהודים לגטו בשאטוראליאויהיי, משם הובלו בחודש מאי לאושוויץ. פנקס הקהילות הונגריה, עמודים 142–143 אולאס-ליסקא (ליסקא), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמודים 16–17. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אולסליסקה בוויקישיתוף אתר האינטרנט הרשמי של אולסליסקה קהילת אולסליסקה, באתר "אנו – מוזיאון העם היהודי" "אולסליסקה", באתר JewishGen (באנגלית) תמונות מבית העלמין היהודי באולסליסקה אתר הנצחה שנבנה על שרידי בית הכנסת באולסליסקה תמונות וסרטונים מאולסליסקה (כולל מבית הכנסת שנהרס) (בהונגרית) שאטוראליאויהיי, באנציקלופדיה של הגטאות, באתר יד ושם הגטו אליו נלקחו יהודי העיר. נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993
אריק (סדרת טלוויזיה)

אריק (באנגלית: Woof!) היא סדרת טלוויזיה לילדים, אשר שודרה ברשת הטלוויזיה הבריטית ITV בין השנים 1989 -1997. הסדרה עוסקת בילד ההופך לכלב מעת לעת, כמעט ללא כל התרעה, ורק חברו הטוב יודע את סודו. הסדרה מבוססת על ספר מאת אלן אלברג, ועונותיה הראשונות שודרו גם בישראל, בערוץ הראשון (במסגרת רצועת השידור "מערכת תוכניות הילדים והנוער"). בשל התבגרותו של השחקן המגלם את אריק, אדוארד פידו, החל מ-1993 התמקדה הסדרה ברקס תומאס (בגילומו של אדם רופר), נער אחר הסובל מבעיה דומה. את דמותם של אריק ורקס ככלבים גילמו לאורך השנים ארבעה כלבים שונים. "אריק", במסד הנתונים הקולנועיים IMDb (באנגלית) "אריק", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אונוד

אונוד (בהונגרית: Ónod) הוא כפר במחוז בורשוד-אבאוי-זמפלן שבצפון מזרח הונגריה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. החל מאמצע המאה ה-18 החלו להתיישב יהודים באונוד. רובם עסקו במסחר בתבואה ומיעוטם היו בעלי אחוזות ואחד היהודים אף היה בעליה של טחנת קמח גדולה במקום שהעסיקה יהודים רבים. הקהילה היהודית הייתה חלק מהיהדות האורתודוקסית, בשנת 1830 הוקם במקום בית תפילה זמני ובשנת 1883 הוקם בית כנסת קבע וחברה קדישא. בשנת 1910 יסד הרב מאיר שיק מוסד חינוכי בעיר בשם "תלמוד תורה ומלאכה" בו למדו בנוסף לתורה, גם חייטות, נגרות וסנדלרות. בשנת 1941 גויסו צעירים יהודיים רבים לעבודות כפייה במסגרת שירות העבודה. רבים מצעירי אונוד נשלחו לחזית אוקראינה שם לחמו ההונגרים לצד הגרמנים ורובם נהרגו. בשנת 1944, לאחר כניסת הגרמנים להונגריה, נעצרו ראשי הקהילה ועונו באכזריות ובאמצע מאי הועברו כל יהודי העיר לגטו דיושג'ר ליד העיר מישקולץ, משם גורשו ב-10 ביוני למחנה ההשמדה אושוויץ. חלק מיהודי העיר הועברו מאושוויץ לעבודה בבית חרושת לנשק באלנדורף שבגרמניה. האצילה ההונגרית ז'וז'אנה לוראנטפי פנקס הקהילות הונגריה, עמוד 143–144 אונוד (אנאד), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 19–20. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אונוד בוויקישיתוף אתר האינטרנט הרשמי של אונוד קהילת אונוד באתר בית התפוצות מפקד האוכלוסין ההונגרי 2018 מפקדי האוכלוסין של יהודי הונגריה, 1993